Singles Club

Singles Club on yhdysvaltalaisen rockyhtye Paramoren EP-levy, joka julkaistiin 14. joulukuuta 2011. Levylle kuuluu neljä samana vuonna julkaistua kappaletta: kesällä julkaistu ”Monster” ja kolme uutta singleä, jotka julkaistiin noin kuukauden välein syksyllä. Näistä ensimmäinen, ”Renegade”, julkaistiin 11. lokakuuta, ”Hello Cold World” 7. marraskuuta ja ”In the Mourning” 5. joulukuuta. EP ja sen kappaleet olivat myynnissä vain Paramoren kotisivuilla.

Tausta 
Kaikki EP:n kappaleet on nauhoitettu alkuvuodesta 2011, kun Paramore oli studiossa äänittämässä ”Monster”-kappaletta Transformers: Kuun pimeä puoli -elokuvaa varten. Ennen virallista julkaisua ”In the Mourning” -kappaleesta julkaistiin akustinen versio ja ”Renegade”-kappaleen Paramore esitti Fueled by Ramenin 15-vuotisjuhlakonsertissa. ”Hello Cold World” oli kappaleista ainoa, jota ei kuultu ennen sen virallista julkaisupäivää.

Kappaleet

Lähteet 

Paramoren albumit
Vuoden 2011 EP:t